钦定古今图书集成/明伦汇编/氏族典/第448卷 > 《廖用贤尚友录》 > 沈璞
## 钦定古今图书集成/明伦汇编/氏族典/第448卷 > 《廖用贤尚友录》 > 沈璞

按《宋书》沈约《自序》，“璞字道真，林子少子也。姿好学不
倦，善属文。弱冠，吴兴太守王韶之再命不就。张邵临
郡，又命为主簿，除南平王左常侍。元嘉十七年，始兴
王濬为扬州刺史，以为主簿。在职八年，神州大治，民
无谤黩，璞有力焉。濬年既长，璞固求辞事，上以璞为
濬始兴国大农，寻除秣陵令。濬为南徐州，璞为正佐。”
俄迁宣威将军、盱眙太守。元凶弑立，璞日夜忧叹，以
至动疾。会二凶逼令送老弱还都。璞性笃孝，寻闻尊
老应幽执，辄哽咽不自胜，疾遂增笃，不堪远迎世祖
义军至界首，方得致身。先是，琅邪颜竣欲与璞交，不
酬其意，竣以致恨。及世祖将至都，方有谗说，以璞逢
迎之晚，横罹世难。